ພວກກູ້ໄພ​ ​ພະຍາຍາມ ​ຊ່ວຍ​ໃຫ້ ​​ເຮືອ​ນໍາ​ທ່ຽວ ທີ່ຫລົ້ມແລ້ວ ​ຕັ້ງຂື້ນ​​ (ສະ​ໄລ​ດ໌)
ເຮືອ Costa Concordia ​ທີ່ຂວ້ຳ​ຫງ່ຽງ​ຢູ່​ໃນ​ນໍ້າ ​ຕັ້​ງ​ແຕ່​ເດືອນມັງກອນ ປີ 2012 ກໍາລັງຖືກຊ່ອຍ ໃຫ້​ຕັ້ງ​ຂຶ້ນ​.
ພວກພະນັກງານເກັບກູ້ ໄດ້ເລີ້ມພາກັນພະຍາຍາມ ເອົາເຮືອນໍາ ທ່ຽວ Costa Concordia ຕັ້ງຂື້ນມາຄືນ ຫລັງຈາກໄດ້ແລ່ນຕໍາ ເອົາກ້ອນຫີນ 20 ເດືອນກ່ອນຢູ່ນອກຝັ່ງທະເລ ອີຕາລີ ເຮືອດັ່ງກ່າວໄດ້ຂວ້າມຫງ່ຽງຢູ່ໃນນໍ້າ ໃກ້ກັບເກາະ Giglio ຕັ້ງ ແຕ່ເດືອນ ມັງກອນ ປີ 2012 ຕິດຕາມດ້ວຍອຸປະຕິເຫດທີ່ເຮັດໃຫ້ 32 ຄົນເສຍຊີວິດ ຂອງຜູ້ໂດຍສານທັງໝົດ 4,200 ຄົນທີ່ຢູ່ໃນເຮືອ ພວກພະນັກງານ ໄດ້ເລີ້ມເຮັດວຽກໃນວັນຈັນຕອນເຊົ້າ ຫລັງຈາກໄດ້ລ້າຊ້າມາໄດ້ຫລາຍຊົ່ວໂມງ ເພາະວ່າມີລົ່ມພະຍຸໃນຕອນກາງຄືນ ເຂົາເຈົ້າພາກັນໃຊ້ເຊືອກເຫລັກ ແລະນໍ້າໜັກຂອງນໍ້າ ຕິດຕັ້ງໃສ່ເບື້ອງນຶ່ງຂອງເຮືອ ເພື່ອໃຫ້ເຮືອຫງ່ຽງຕັ້ງຂື້ນຄືນ ເຮືອທີ່ມີຄວາມຍາວ 290 ແມດ ຈະຕັ້ງຢູ່ເທິ່ງແຜ່ນ ທີ່ສ້າງຂື້ນມາຈາກພື້ນທະເລ ພ້ອມດ້ວຍນໍ້າຊ່ວຍໃຫ້ເຮືອຕັ້ງຢູ່ຢ່າງຖຸ່ນທ່ຽງ ແລະຈະຕັ້ງຢູ່ທີ່ນັ້ນອີກນຶ່ງປີ ຖັງນໍ້າທັງຫລາຍຈະຖືກປ່ອຍເອົານໍ້າອອກ ເພື່ອເຮັດໃຫ້ເຮືອຟູ ກ່ອນທີ່ຈະຍົກຍ້າຍໄປບ່ອນສ້າງເຮືອ ເພື່ອມ້າງເອົາເສດເຫລັກ